ಕಾರ್ಲಾ ಕಮಿಲಾ ಕಬೆಲ್ಲೊ

**ಕಾರ್ಲಾ ಕಮಿಲಾ ಕಬೆಲ್ಲೊ ಎಸ್ಟ್ರಾಬಾವೋ** ಜನನ: ಮಾರ್ಚ್ 3, 1997) ಅವರು ಅಮೆರಿಕನ್ ಗಾಯಕಿ ಮತ್ತು ಗೀತರಚನೆಕಾರರು. ಅವರು ಪ್ರಖ್ಯಾತಿ ಪಡೆದದ್ದು ಪಾಪ್ ಸಂಗೀತ ಮಹಿಳಾ ಸಂಗೀತ ಗುಂಪಾದ  ಫಿಫ್ತ್ ಹಾರ್ಮಾನಿ  ಸದಸ್ಯೆಯಾಗಿ; ಇದು ಇತಿಹಾಸದಲ್ಲೇ ಅತ್ಯಂತ ಹೆಚ್ಚು ಮಾರಾಟವಾದ ಹುಡುಗಿಯರ ತಂಡಗಳಲ್ಲಿ ಒಂದು. ಗುಂಪಿನಲ್ಲಿದ್ದಾಗಲೇ, ಕಬೆಲ್ಲೊ ಅವರು ಏಕಾಂಗಿಯಾಗಿ ಸಹಭಾಗಿತ್ವದ ಗೀತೆಗಳಾದ "ಐ ನೊ ವಾಟ್ ಯು ಡಿಡ್ ಲಾಸ್ಟ್ ಸಮ್ಮರ್ ( ಪದ್ಯ)" (ಶೋನ್ ಮೆನ್ಡೀಸ್ ಜೊತೆಗೆ) ಮತ್ತು "ಬ್ಯಾಡ್ ತಿಂಗ್ಸ್ ( ಮೇಶಿನ್ ಗನ್ ಕೆಲ್ಲೆ ಮತ್ತು ಕಮಿಲಾ ಕಾಬೇಲ್ಲೊ ಪದ್ಯ)  ತಮ್ಮದೇ ಆದ ಗುರುತನ್ನು ನಿರ್ಮಿಸಿದರು. ಈ ಪೈಕಿ "ಬ್ಯಾಡ್ ತಿಂಗ್ಸ್" ಗೀತೆ ಅಮೆರಿಕದ ಬಿಲ್ ಬೋರ್ಡ್ ಹೋಟ್ 100 ಪಟ್ಟಿಯಲ್ಲಿ ನಾಲ್ಕನೇ ಸ್ಥಾನವನ್ನು ಪಡೆದಿತು. 2016ರ ಕೊನೆಯಲ್ಲಿ ಅವರು ಫಿಫ್ತ್ ಹಾರ್ಮಾನಿಯಿಂದ ಹೊರಬಂದರು.
## ಕಬೆಲ್ಲೊ ಅವರ ಸ್ಟುಡಿಯೋ ಆಲ್ಬಮ್ ಗಳು
ಕಬೆಲ್ಲೊ ಅವರ ಮೊದಲ ಸ್ಟುಡಿಯೋ ಆಲ್ಬಮ್ '**ಕಾಮಿಲಾ**' (2018) ಅಮೆರಿಕದ ಬಿಲ್ ಬೋರ್ಡ್ 200 ಪಟ್ಟಿಯಲ್ಲಿ ಮೊದಲ ಸ್ಥಾನವನ್ನು ಪಡೆದಿತ್ತು. ಲ್ಯಾಟಿನ್ ಸಂಗೀತದ ಪ್ರಭಾವ ಹೆಚ್ಚಿರುವ ಈ ಆಲ್ಬಮ್‌ನ ಮುಖ್ಯ ಗೀತೆ "ಹವನ (ಯಂಗ್ ತಗ್ ಜೊತೆಗೆ) ಅಂತರರಾಷ್ಟ್ರೀಯ ಮಟ್ಟದಲ್ಲಿ ಚಾರ್ಟ್‌ಗಳ ಶಿರಸ್ಥಾನಕ್ಕೇರಿತು. ಇದು 2018ರ ಅತ್ಯಂತ ಹೆಚ್ಚು ಮಾರಾಟವಾದ ಡಿಜಿಟಲ್ ಸಿಂಗಲ್ ಆಗಿತ್ತು ಎಂದು  ಇಂಟರ್ನ್ಯಾಷನಲ್ ಫೆಡರೇಶನ್ ಆಫ್ ದ ಫೊನೊಗ್ರಾಫಿಕ್ ಇಂಡಸ್ಟ್ರೀ(International Federation of the Phonographic Industry) (IFPI) ಘೋಷಿಸಿದೆ. ನಂತರದ ಗೀತೆ  ನೆವರ್ ಬೀ ದ ಸೇಮ್ ಹಲವು ದೇಶಗಳಲ್ಲಿ ಟಾಪ್ ಟೆನ್ ಸ್ಥಾನ ಗಳಿಸಿತ್ತು.
ಅವರ ಎರಡನೇ ಆಲ್ಬಮ್ *ರೋಮನ್ಸ್*(2019) *ಬಿಲ್ ಫೊರ್ಡ್* 200ರಲ್ಲಿ ಮೂರನೇ ಸ್ಥಾನ ಪಡೆದಿದ್ದು, ಶಾನ್ ಮೆಂಡೀಸ್  ಜೊತೆಗೆ ಹಾಡಿದ "ಸೆನೊರೀಟಾ" ಎಂಬ ಅಂತರರಾಷ್ಟ್ರೀಯ ಚಾರ್ಟ್-ಟಾಪರ್ ಗೀತೆಯನ್ನು ನೀಡಿತ್ತು.

ಮೂರನೇ ಆಲ್ಬಮ್ *ಫ್ಯಾಮಿಲಿಯಾ* (2022) *ಬಿಲ್ ಫೋರ್ಡ್* 200ರಲ್ಲಿ ಹತ್ತನೇ ಸ್ಥಾನವನ್ನು ಪಡೆದಿದ್ದು ಇದರಲ್ಲಿ  **ಈದ್ ಶೇರನ್**  ಜೊತೆಗೆ ಹಾಡಿದ "ಬಮ್ ಬಮ್" ಎಂಬ ಅಂತರರಾಷ್ಟ್ರೀಯ ಹಿಟ್ ಗೀತೆ ಕೂಡಾ ಸೇರಿದೆ.
## ಪ್ರಶಸ್ತಿಗಳು
ಕಬೆಲ್ಲೊ ಅವರಿಗೆ  ಎರಡು ಲ್ಯಾಟಿನ್ ಗ್ರಾಮೀ ಪ್ರಶಸ್ತಿ , ಐದು ಅಮೇರಿಕನ್ ಮ್ಯೂಸಿಕ್ ಪ್ರಶಸ್ತಿ, ಮತ್ತು ಒಂದು ಬಿಲ್ ಫೋರ್ಡ್ ಪ್ರಶಸ್ತಿಗಳು ದೊರೆತಿವೆ. 2021ರಲ್ಲಿ ಅವರು *ಸಿಂಡರೆಲಾ (2021 ಅಮೇರಿಕಾದ ಚಲನಚಿತ್ರ)* ಚಲನಚಿತ್ರದಲ್ಲಿ ಪ್ರಧಾನ ಪಾತ್ರವನ್ನು ನಿರ್ವಹಿಸಿದರು.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ಕಾರ್ಲಾ ಕಮಿಲಾ ಕಬೆಲ್ಲೊ ಎಸ್ಟ್ರಾಬಾವೋ ಅವರು ಮಾರ್ಚ್ 3, 1997ರಂದು ಜನಿಸಿದರು. ಕೆಲವು ಅಧಿಕೃತ ದಾಖಲೆಗಳ ಪ್ರಕಾರ ಅವರು ಬೆನಿಟೊ ಜುರೆಕ್ಸಾ, ಮೆಕ್ಸಿಕೋ ನಗರದಲ್ಲಿ ಜನಿಸಿದ್ದು, ಈ ದಾಖಲೆಗಳು ಕೋಯಾಕ್ಯಾನ್, ಡಿಸ್ಟೀಟೋ ಫೆಡೆರಲ್ನಲ್ಲಿ ಜನನದ ಕೆಲವು ದಿನಗಳ ನಂತರ ಹೊರಡಿಸಲ್ಪಟ್ಟಿವೆ. ಆದರೆ, ಕಬೆಲ್ಲೊ ಅವರ ಪೋಷಕರು ಅವರು ಕ್ಯೂಬಾದ ಹವನ  ನಗರದ ಹಬನ ಡೆಲ್ ಎಷ್ಟೆ ಜಿಲ್ಲೆಯ ಕೋಜಿಮಾರ್ನಲ್ಲಿ ಜನಿಸಿದರು ಎಂದು ಹೇಳಿಕೊಂಡಿದ್ದಾರೆ. ಅವರ ತಂದೆ ಮೆಕ್ಸಿಕೊ ಸಿಟಿಯಲ್ಲಿ ಜನಿಸಿದವರು ಮತ್ತು ತಾಯಿ ಕ್ಯೂಬನ್ ಹಾಗೂ ಮೆಕ್ಸಿಕನ್ ಮೂಲದವರು. ಪೋಷಕರು ಮೆಕ್ಸಿಕೊ ಸಿಟಿಯಲ್ಲಿ ಭೇಟಿಯಾದ ನಂತರ ಕ್ಯೂಬಾಕ್ಕೆ ಸ್ಥಳಾಂತರರಾದರು. ಕಬೆಲೊ ಅವರಿಗೆ ಸೋಫಿಯಾ ಎಂಬ ಕಿರಿಯ ಸಹೋದರಿ ಇದ್ದಾಳೆ. ಅವರು ತಮ್ಮ ಬಾಲ್ಯವನ್ನು ಬಹುಪಾಲು ಮೆಕ್ಸಿಕೊ ಸಿಟಿಯಲ್ಲಿ ಕಳೆದರು, ಆದರೆ ಮೆಕ್ಸಿಕೊ ಮತ್ತು ಕ್ಯೂಬಾ ನಡುವೆಯೇ ಪದೇಪದೇ ಪ್ರಯಾಣಿಸುತ್ತಿದ್ದರು. ಅವರು ತಮ್ಮನ್ನು “ಕ್ಯೂಬನ್–ಮೆಕ್ಸಿಕನ್” ಎಂದು ಗುರುತಿಸಿಕೊಂಡಿದ್ದಾರೆ, ಅಮೆರಿಕಕ್ಕೆ ಬಂದ ನಂತರ, ಅವರು ಡೋಲ್ಫಿನ್ ಮಾಲ್ ಎದುರು ಕಾರುಗಳನ್ನು ತೊಳೆಯುವ ಕೆಲಸ ಮಾಡುತ್ತಿದ್ದರು.ಕಬೆಲ್ಲೊ ಅವರ ತಾಯಿ—ಕ್ಯೂಬಾದಲ್ಲಿ ಪಡೆದ ವಾಸ್ತುಶಿಲ್ಪ ಪದವಿಯುಳ್ಳವರು—ಆರಂಭದಲ್ಲಿ ಮಾರ್ಶಾಲ್ಸ್ ಅಂಗಡಿಯಲ್ಲಿ ಪಾದರಕ್ಷೆಗಳನ್ನು ಜೋಡಿಸುವ ಕೆಲಸ ಮಾಡಿದರು. ಒಂದು ದಿನ, ಅಂಗಡಿಯಲ್ಲಿ ಕೆಲಸ ಮಾಡುತ್ತಿದ್ದಾಗ ಇಬ್ಬರು ಕ್ಯೂಬನ್ ಮಹಿಳೆಯರು ಅವರ ಬಳಿ ಬಂದು, ವಾಸ್ತುಶಿಲ್ಪ ಕ್ಷೇತ್ರದಲ್ಲಿ ಕೆಲಸ ಮಾಡುವ ತಮ್ಮ ಸಹೋದರನಿಗೆ ಆಟೋ CADನಲ್ಲಿ ಪರಿಣತಿ ಹೊಂದಿದ ವ್ಯಕ್ತಿಯ ಅಗತ್ಯವಿದೆ ಎಂದು ಹೇಳಿದರು. ಕಬೆಲ್ಲೊ ಅವರ ತಾಯಿ ಕೇವಲ ಒಂದು ವಾರದಲ್ಲಿ AutoCAD ಕಲಿತುಕೊಂಡರು.
ನಂತರ ಅವರು ತಮ್ಮ ಮಕ್ಕಳೊಂದಿಗೆ ಸ್ವಂತ ಅಪಾರ್ಟ್‌ಮೆಂಟ್‌ಗೆ ಸ್ಥಳಾಂತರಗೊಳ್ಳುವಷ್ಟು ಹಣ ಸಂಪಾದಿಸಿದರು. ನಂತರ ಕಬೆಲ್ಲೊ ಅವರ ತಾಯಿ ಮತ್ತು ತಂದೆ, ಕಮಿಲಾ ಮತ್ತು ಸೋಫಿಯಾ ಹೆಸರಿನಲ್ಲಿ ಒಂದು ನಿರ್ಮಾಣ ಕಂಪನಿಯನ್ನು ಸ್ಥಾಪಿಸಿದರು. ಕಬೆಲ್ಲೊ ಅವರು 2008ರಲ್ಲಿ ಅಮೆರಿಕನ್ ನಾಗರಿಕತ್ವವನ್ನು ಪಡೆದರು.

ಕಬೆಲ್ಲೊ ಅವರು ಮಿಯಾಮಿ ಪಾಲ್ಮೆಟ್ಟೊ ಹೈಸ್ಕೂಲ್ ನಲ್ಲಿ ವಿದ್ಯಾಭ್ಯಾಸ ಮಾಡಿದರು. ಆದರೆ 2012–2013 ಶೈಕ್ಷಣಿಕ ವರ್ಷದಲ್ಲಿ (ಒಂಬತ್ತನೇ ತರಗತಿಯಲ್ಲಿದ್ದಾಗ) ತಮ್ಮ ಗಾಯನ ವೃತ್ತಿಯನ್ನು ಮುಂದುವರಿಸಲು ಶಾಲೆಯನ್ನು ತೊರೆದರು. ನಂತರ ಅವರು ತಮ್ಮ ಹೈಸ್ಕೂಲ್ ಡಿಪ್ಲೊಮಾವನ್ನು ಪೂರ್ಣಗೊಳಿಸಿದರು.
## ಉಲ್ಲೇಖಗಳು